Er safari i Sydafrika egnet til børn?
Det helt korte svar er JA. Sydafrika er i den grad egnet til børn og familieferie i Afrika.
Sydafrika har det hele. Fra The Big Five: Løve, leopard, elefant, næsehorn og kapbøffel til antiloper, zebraer, flodheste, giraffer, hyæner og en bred vifte af fugle og havdyr. Her er et fantastisk udvalg af parker og vildtreservater, hvor du kan se disse dyr i deres naturlige habitat. Mange af disse parker ligger i Western og Eastern Capes tæt på den populære kørerute Garden Route. De er malariafri og er derfor let tilgængelige for familier med små børn.
Sydafrika har desuden så meget mere end safari at tilbyde familier. Vi anbefaler, at I besøger Cape Town, da der er så mange familievenlige ting at lave  og masser af fantastiske familievenlige hoteller i Cape Town.